මේ සංවර්ධන ව්‍යාපෘතිය සාර්ථකව අවසන් කිරීමත් සමඟ පොල්ලබැද්ද, ගල්වලයාය, නිල්ඔය, සමඟිපුර, කැහැලවින්න, බැදිරැක්ක සහ බොරපොල ඇතුළු ප්‍රදේශ රැසක ජනතාවට පානීය ජලය, රෝහල්, පාසල්, මාර්ග, කෘෂිකර්ම මෙන්ම සත්ත්ව පාලනය ඇතුළු ක්ෂේත්‍ර රැසක ප්‍රතිලාභ අත් වෙයි.මෙහිදී වැඩිදුරටත් අදහස් පළකරමින් මහින්ද රාජපක්ෂ මහතා සදහන් කළේ, එදා ත‍්‍රස්තවාදයෙන් රට නිදහස් කර ගත්තා සේම අද නියඟයෙන් සා ගින්නෙන් රටේ දරුවන්ව නිදහස් කරගෙන එම දරුවන්ට නිදහසේ ජීවත්වන්න පුළුවන් වාතාවරණයක් හදලා දීම අපේ බලාපොරොත්තුව බවත් මේ වනවිට රටපුරා දැවැන්ත වාරියෝජනා ක්‍රම ඇතුළුව ව්‍යාපෘති රැසක් ක්‍රියාත්මක වන බවත්ය.